CELEX: 62021TN0431
Language: et
Date: 2021-07-16 00:00:00
Title: Kohtuasi T-431/21: 16. juulil 2021 esitatud hagi – L’union nationale des indépendants solidaires versus komisjon

18.10.2021   
            
            
               ET
            
            
               Euroopa Liidu Teataja
            
            
               C 422/18
            
         
      16. juulil 2021 esitatud hagi – L’union nationale des indépendants solidaires versus komisjon
      (Kohtuasi T-431/21)
      (2021/C 422/25)
      Kohtumenetluse keel: prantsuse
      
         Pooled
      
      
         Hageja: L’union nationale des indépendants solidaires (Lorient, Prantsusmaa) (esindaja: advokaat F. Ortega)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada, et komisjon rajas kaebusele antud vastuse tõlgendusele, mille ta oli ELTL artikli 153 lõikele 4 ise andnud ja mis seega on õigusvastane;
               
            
                  —
               
               
                  tuvastada, et komisjon rikkus oma aluslepingutest tulenevaid kohustusi ja eelkõige kohustusi, mis on sätestatud ELTL artikli 105 lõikes 1;
               
            
                  —
               
               
                  tuvastada, et CNAV ja temaga seotud üksused rikuvad EL konkurentsieeskirju;
               
            
                  —
               
               
                  mõista komisjonilt l’union syndicale des indépendants solidaires kasuks advokaadi tasudena välja 2 500 eurot.
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hageja esitab kolm väidet oma hagi toetuseks, mis on esitatud komisjoni 18. mai 2021. aasta otsuse Ares(2021)3291074 peale, millega jäeti tema kaebus rahuldamata.
      
                  1.
               
               
                  Esimene väide, et on rikutud ELTL artiklit 267, millega seadusandja on andnud vaid Euroopa Liidu Kohtule pädevuse teha otsuseid aluslepingute tõlgendamise kohta. Hageja järeldab sellest, et komisjon peab tunnustama Euroopa Kohtu poolt aluslepingutele antud tõlgenduse seadusjõudu.
               
            
                  2.
               
               
                  Teine väide, et on rikutud ELTL artikli 153 lõiget 4. Hageja väidab, et komisjoni poolt sellele artiklile antud tõlgendus, mille kohaselt on sotsiaalkaitsesüsteemide loomine ja haldamine, sealhulgas pensionisüsteemid, peamiselt liikmesriikide pädevuses, ei saa olla tulemuslik. Hageja lisab, et komisjon ületab oma eelisõigusi, et põhjendada, miks ta keeldub tuvastamast, et kaebuses nimetatud üksus on EL konkurentsieeskirju rikkunud.
               
            
                  3.
               
               
                  Kolmas väide, et on rikutud ELTL artikleid 101, 102 ja 105, kuna hageja sõnul on üks komisjoni ülesandeid just omal algatusel uurida eespool viidatud artiklites nimetatud põhimõtete rikkumise juhtumeid. Hageja leiab, et tema kaebuses nimetatud üksust saab käsitada vaid ettevõtjana, ja järeldab sellest, et seega on EL õiguse konkurentsieeskirjade sätted tema suhtes kohaldatavad. Hageja leiab kokkuvõtteks, et Caisse nationale d’assurance vieillesse’i (CNAV) (riiklik pensionikassa) ja temaga seotud üksuste monopoolne seisund on õigusvastane.